open-index/open-wikipedia-markdown huggingface dataset:
ალექსანდრე დანიბეგაშვილი

**ალექსანდრე იაკობის ძე დანიბეგაშვილი (დანიბეგოვი)** (დ. 1820-იანი წლები — გ. 1890-იანი წლები) — ქართველი აზნაური, რუსეთის იმპერიის არმიის გენერალ-ლეიტენანტი (1882). 

სამხედრო სამსახურში იყო 1841 წლიდან. ირიცხებოდა კავკასიის არმიაში. 1862 წელს მიენიჭა პოლკოვნიკის, 1871 წელს — გენერალ-მაიორის წოდება. 1874–1878 წლებში იყო თერგის კაზაკთა ჯარის მე-2 სამხედრო განყოფილების ატამანი. კაზაკთა ჯარის სხვადასხვა ბრიგადის მეთაური. მონაწილეობდა ყირიმისა (1853–1856) და რუსეთ-თურქეთის ომებში (1877–1878). დაჯილდოებულია წმ. გიორგის, წმ. ანას, წმ. ვლადიმირის სხვადასხვა ხარისხის ორდენებით, ოქროს ხმლით „მამაცობისათვის“.

## ლიტერატურა
კატეგორია:დაბადებული 1820-იანები
კატეგორია:გარდაცვლილი 1890-იანები
კატეგორია:ქართველი აზნაურები
კატეგორია:რუსეთის იმპერიის გენერლები
კატეგორია:წმინდა გიორგის ორდენის კავალრები
ველოცირაპტორი

**ველოცირაპტორი** () — მცირე ზომის მტაცებელი დინოზავრების გვარი დრომეოზავრიდების ოჯახისა. გავრცელებული იყვნენ ცენტრალურ და აღმოსავლეთ აზიაში გვიან ცარცულ პერიოდში, 99–65 ან 75–71 მილიონი წლის წინ. ახლოს ენათესავებიან ჩრდილოამერიკულ *Deinonychus*-ის გვარს, ამიტომაც ერთ ოჯახში არიან გაერთიანებულები. ჰქონდათ უჩვეულოდ გრძელი ნამგლისებრი ბრჭყალები, კუდზე — მყესების გაძვალებული გამაგრებები, რაც საშუალებას აძლევდა მსხვერპლისათვის ერთი ფეხით დარტყმის მიყენების ან გაფატვრის დროს ბალანსი შეენარჩუნებინათ. ზომით *Deinonychus*-ზე პატარები იყვნენ, სიგრძეში 1,8 მეტრს აღწევდნენ, მასა კი 45 კგ-ს არ აღემატებოდა. ველოცირაპტორი, როგორც ჩანს, იყო სწრაფი და მოქნილი მტაცებელი; ნადირობდა მცირე ზომის ბალახისმჭამელებზე. გვარში ორი სახეობაა: *Velociraptor mongoliensis* და *Velociraptor osmolskae*.

## სქოლიო 
კატეგორია:დრომეოზავრიდები
გრივერ ფარულავა

**გრივერ ფარულავა** (დ. 5 ივლისი, 1936 — გ. 11 აგვისტო, 2020) — ქართველი მეცნიერი, პროფესორი, ძველი ქართული მწერლობის მკვლევარი, ფილოლოგიის მეცნიერებათა დოქტორი.

## სამეცნიერო მოღვაწეობა
გრივერ ფარულავა წლების განმავლობაში მუშაობდა თბილისის სახელმწიფო უნივერსიტეტში და კითხულობდა ძველი ქართული ლიტერატურის ისტორიის კურსს. 

იკვლევდა ქართული ქრისტიანული ხელოვნების, ესთეტიკისა და ლიტერატურის პრობლემებს, კითხულობდა სპეციალურ კურსებს ამ მიმართულებით. მკვლევართა და ძველი ქართული მწერლობით დაინტერესებული მკითხველისთვის ცნობილია მისი წიგნები: „*მხატვრული სახის ბუნებისათვის ძველ ქართულ პროზაში*“, „*ჰაგიოგრაფია – ხელოვნება ხელოვნების შესახებ*“ და სხვა.

გრივერ ფარულავა წლების განმავლობაში იყო თბილისის სასულიერო აკადემიის ძველი ქართული ენისა და ლიტერატურის კათედრის გამგე.

2018 წელს პრეზიდენტმა გრივერ ფარულავას ღირსების ორდენი გადასცა – „სახელმწიფო ენის შენარჩუნების, ენის, როგორც უწყვეტი სააზროვნო პროცესის ჩამოყალიბებისა და ეროვნული იდენტობის შენარჩუნების ხელშეწყობისთვის“.

## რესურსები ინტერნეტში
*ღია აუდიტორია — გრივერ ფარულავა, გრივერ ფარულავას ლექცია ტელეკომპანია „ერთსულოვნება“

## სქოლიო
კატეგორია:დაბადებული 1936 
კატეგორია:გარდაცვლილი 11 აგვისტო
კატეგორია:გარდაცვლილი 2020
კატეგორია:თბილისის სახელმწიფო უნივერსიტეტის პროფესორები
კატეგორია:საქართველოს ღირსების ორდენის კავალრები
კორნელი დანელია

**კორნელი დავითის ძე დანელია** (დ. 15 ივნისი, 1934, სოფ. ნაჯახავო, ახლანდ. მარტვილის მუნიციპალიტეტი — გ. 28 სექტემბერი, 1997, თბილისი) — ქართველი ფილოლოგი, ენათმეცნიერი, ტექსტოლოგი. ფილოლოგიის მეცნიერებათა დოქტორი (1979), პროფესორი (1981). 

დაამთავრა ქუთაისის სახელმწიფო პედაგოგიური ინსტიტუტის ფილოლოგიის ფაკულტეტი. 1958–1959 წლებში მუშაობდა საქართველოს მეცნიერებათა აკადემიის ხელნაწერთა ინსტიტუტში. 1963 წლიდან მოღვაწეობდა თბილისის სახელმწიფო უნივერსიტეტის (თსუ) ძველი ქართული ენის კათედრაზე (1987 წლიდან ამ კათედრის გამგე). 1988 წლიდან იყო თსუ-ის ფილოლოგიური ფაკულტეტის დეკანი.  

დანელიას გამოკვლევები ეხება ძველი ქართული ენის, მეგრულ-ჭანურის, ქართული სალიტერატურო ენის ისტორიის, ბიბლიურ წიგნთა ქართული თარგმანების საკითხებს. აღსანიშნავია მისი წვლილი ძველი ქართული ენის ძეგლების კრიტიკულად გამოცემასა და შესწავლაში. მოამზადა, წინასიტყვაობა და შენიშვნები დაურთო იოსებ ყიფშიძის თხზულებათა ერთტომეულს (1994).

## ბიბლიოგრაფია
* ქართული სამწერლო ენის ისტორიის საკითხები, თბ., 1983; 
* იოსებ ყიფშიძე – ცხოვრება და მეცნიერული მემკვიდრეობა, თბ., 1985; 
* აკაკი შანიძე. ცხოვრება და მოღვაწეობა, თბ., 1987 (თანაავტ. ზ. სარჯველაძე);
* პავლეს ეპისტოლეთა ძველი ქართული ვერსიები, თბ., 1974 (თანაავტ. ქ. ძოწენიძე); 
* ქართული ლექციონარის პარიზული ხელნაწერი. ძველი და ახალი აღთქმის საკითხავები (ტექსტი, ლექსიკონი, გამოკვლევა), ტ. 1, ნაწ. 1–2, თბ., 1987–92; 
* ქართული ხალხური სიტყვიერება. მეგრული ტექსტები ქართული თარგმანითურთ, ტ. 2, თბ., 1991 (თანაავტ. ა. ცანავა); 
* იერემიას წინასწარმეტყველების ძველი ქართული ვერსიები (ტექსტი, გამოკვლევა, ლექსიკონი), თბ., 1992. 

## ლიტერატურა
## რესურსები ინტერნეტში
კატეგორია:დაბადებული 15 ივნისი
კატეგორია:დაბადებული 1934
კატეგორია:გარდაცვლილი 28 სექტემბერი
კატეგორია:გარდაცვლილი 1997
კატეგორია:ქართველი ენათმეცნიერები
კატეგორია:ქართველი ფილოლოგები
კატეგორია:თბილისის სახელმწიფო უნივერსიტეტის პროფესორები
კატეგორია:ფილოლოგიურ მეცნიერებათა დოქტორები
კატეგორია:ქართველი პროფესორები
კატეგორია:მარტვილის მუნიციპალიტეტში დაბადებულები
კ
რუსული გრძელბანჯგვლიანი მწევარი

250პქ|მინი|მარჯვნივ|რუსული გრძელბანჯგვლიანი მწევარი
**რუსული გრძელბანჯგვლიანი მწევარი** () — ძაღლის რუსული ჯიში, მიეკუთვნება მწევრების ჯგუფს. გამოყვანილია დაახლოებით XI–XII საუკუნეში. ჯიშისა და მისი გამოყენებით ნადირობის აღწერა XVII საუკუნეში ჩნდება. XIX საუკუნეში შეაჯვარეს დასავლეთევროპულ, აზიურ და ყირიმულ მწევრებთან. პირველი სტანდარტი შემუშავებულია 1888 წელს, დღეს მოქმედი მიღებულია 2006 წელს. თანამედროვე რუსული გრძელბანჯგვლიანი მწევარი ელეგანტური ძაღლია, აქვს ხმელი და მაგარი კონსტიტუცია; სიმაღლე მინდაოში 68–86 სმ-ს აღწევს. თავი გრძელი, ვიწრო და ხმელია (ყურები მაღლაა დასმული და მიბრუნებულია უკან); მკერდი  არაფართო; წელი ამოზნექილი; კუდი გრძელია, ჩამოშვებული ბეწვით. ბეწვი ტალღოვანი ან კულულაა, კორპუსზე — გრძელი, ფეხებზე — მოკლე. შეფერილობა მრავალნაირია, ყავისფრისა და ცისფრის გამოკლებით. რუსეთის გარდა, ასევე აშენებენ ევროპასა და აშშ-ში. იყენებენ სანადიროდ, სპორტულ რბენებში, როგორც ძაღლ-კომპანიონს.

## სქოლიო 
კატეგორია:მწევარი ძაღლები
კატეგორია:რუსული წარმოშობის ძაღლის ჯიშები
გლუვი ბაღლინჯოები

**გლუვი ბაღლინჯოები**, *მენიჩბესებრნი* (Notonectidae) — წყლის ბაღლინჯოების ოჯახი. ტანი წაგრძელებულია, ზურგის მხარე ამოზნექილი, მუცლისა — ბრტყელი, სიგრძე 12–18 მმ. უკანა ფეხები საცურაოა, ბოლოში ნიჩაბის მსგავსადაა გაბრტყელებული, ბეწვიანია. ხორთუმი ძლიერი და მჩხვლეტი. ცნობილია 200-მდე სახეობა. გავრცელებული არიან ძალიან ფართოდ, უპირატესად ტროპიკებში. ბინადრობენ მდგარ ან სუსტად გამდინარე მტკნარ და მარილიან წყალსატევებში. კარგად ცურავენ, ზურგით ქვევით; შეუძლიათ წყლის ზედაპირიდან ჰაერში აფრენა. მტაცებლები არიან, იკვებებიან წყლის წვრილი ცხოველებით. თავს ესხმიან ლიფსიტებს, თავკომბალებს, მცირე ზომის მწერებს. კვერცხებს დებენ წყლის მცენარეულობის ქსოვილში. ევროპაში ჩვეულია *Notonecta*-ის გვარის წარმომადგენლები (სიგრძეში 16 მმ-მდე); ზოგიერთი ზიანს აყენებს თევზმეურნეობას (მენიჩბე [*N. glauca*], *N. lutea*). ხორთუმით ჩხვლეტით შეუძლიათ დაავადებათა გადატანა,

## სქოლიო 
*
გლუვი ხოჭოები

**გლუვი ხოჭოები** () — ხოჭოების ოჯახი ნაირმჭამელი ხოჭოების ქვერიგისა. სხეული ოვალური ან მრგვალი, სარკისებრი, გლუვი და მბრწყინავია, ზემოდან ამოზნექილი, ქვემოდან ბრტყელი, სიგრძეში 1–4 მმ. შეფერილობა შავი ან მურაა, ფრთების ზედა მიდამო ზოგჯერ ღია ლაქებით. აერთიანებს 500–600 სახეობას. გავრცელებული არიან ყველა კონტინენტზე (ანტარქტიდის გარდა). გვხვდებიან ყვავილებში, იკვებებიან ყვავილის მტვრით. მატლები ვითარდებიან რთულყვავილოვანთა ყვავილედებში — ყვავილის ნასკვებში, თესლებში, ჟანგა სოკოებით დაზიანებულ მარცვლოვანთა თავთავებში.

## სქოლიო 
*
საქართველოს რესპუბლიკა (გაზეთი)

**„საქართველოს რესპუბლიკა“** — ქართულენოვანი გაზეთი, 1918-1921 წლებში. გაზეთის გამოცემა აღდგენილია 1990 წლიდან და გამოდის ყოველდღიურად კვირის გარდა. 

## ისტორია
თავდაპირველად გაზეთი გამოდიოდა 1918 წლის 25 ივლისიდან 1921 წლის 23 თებერვლამდე და წარმოადგენდა საქართველოს მთავრობის მოამბეს. 1990 წლის 6 დეკემბრიდან გაზეთმა აღადგინა ფუნქციონირება და წარმოადგენდა საქართველოს რესპუბლიკის უზენაესი საბჭოს ორგანოს.

გამომცემლები: შპს „ახალი საუკუნე — გაზეთ „საქართველოს რესპუბლიკის“ გამომცემელი“  და შპს „თანადგომა -1- გაზეთ „საქართველოს რესპუბლიკის“ გამომცემელი“. იბეჭდება სტამბა „კოლორში“. მთავარი რედაქტორი სპარტაკ ქობულია, პასუხისმგებელი რედაქტორები: გურამ გოგიაშვილი და ალეკო ასლანიშვილი, პასუხისმგებელი მდივანი მამუკა ვაშაკიძე.

### „საქართველოს რესპუბლიკის“ მთავარი რედაქტორები 
## რესურსები ინტერნეტში
*საქართველოს რესპუბლიკა — ციფრული ბიბლიოთეკა „ივერიელი“
*საქართველოს რესპუბლიკა — საქართველოს გაზეთები

## სქოლიო
კატეგორია:ქართულენოვანი გაზეთები
ნაირმჭამელი ხოჭოები

**ნაირმჭამელი ხოჭოები** () — ხოჭოების ქვერიგი. ხორცისმჭამელი ხოჭოებისაგან (*Adephaga*) განსხვავდებიან უკანა ფეხების პატარა მენჯებით (კოქსებით), რომლებიც არ ფარავენ მუცლის პირველ სეგმენტს, და ქვედა ყბების (2 წყვილი საცეცების) დაუნაწევრებელი გარეთა ტოტებით. კვება და ბინადრობის არეალი მრავალფეროვანია. აერთიანებს 150-მდე ოჯახს. ნაირმჭამელებს მიეკუთვნება ხოჭოების აბსოლუტური უპირატესობა (დაახლ. 90%).

## კლასიფიკაცია 
მოიცავს შემდეგ ინფრარიგებს:
* *Bostrichiformia* — მ.შ. ავეჯის რკილი (*Anobium punctatum*) და ტყავიჭამიასებრნი (*Dermestidae*);
* *Cucujiformia* — მ.შ. ჭიამაიასებრნი, ხარაბუზასებრნი, ცხვირგრძელა ხოჭოები (*Curculionoidea*), ჭრელასებრნი, ფოთლიჭამიასებრნი;
* *Elateriformia* — მ.შ. ტკაცუნა ხოჭოები, ციცინათელები;
* *Scarabaeiformia* — მ.შ. ფირფიტულვაშა ხოჭოსებრნი, რქიანასებრნი, ფუნაგორიები;
* *Staphyliniformia* — მ.შ. მოკლეზედაფრთიანი ხოჭოები, წყლის ხოჭოები (Hydrophilidae).

## სქოლიო 
კატეგორია:ხოჭოები
ლეილა სლიმანი

**ლეილა სლიმანი** (დ. 3 ოქტომბერი, 1981) — ფრანგ-მაროკოელი მწერალი და ჟურნალისტი. საფრანგეთის პრეზიდენტის, ემანუელ მაკრონის პირადი წარმომადგენელი ფრანკოფონიაში. 2016 წელს რომანისთვის „იავნანა“ სლიმანს გონკურის პრემია გადაეცა.

## ნაშრომები
### მხატვრული
#### ადელი
სლიმანის პირველი რომანი „Dans le jardin de l’ogre“ (ინგლისურად ითარგმნა როგორც „ადელი“) მოგვითხრობს ქალის ამბავს, რომელიც სექსუალური დამოკიდებულების გამო ცხოვრებაზე კონტროლს კარგავს. წიგნმა საფრანგეთში კრიტიკოსების დადებითი შეფასება დაიმსახურა, ხოლო მაროკოში La Mamounia-ის ლიტერატურული ჯილდო მიიღო.

#### Le pays des autres
„Le pays des autres“ (*სხვათა ქვეყანა*) სლიმანის ტრილოგიის პირველი რომანი, რომელიც მწერლის ოჯახის შესახებ მოგვითხრობს. რომანში 1950-იან წლებში მაროკოს დეკოლონიზაციის პერიოდში ავტორის დედის მშობლების შესახებაა მოთხრობილი.

### არამხატვრული
სლიმანი რამდენიმე წელი ჟურნალისტად მუშაობდა და ძირითადად ჩრდილოეთ აფრიკისა და მაღრიბის ქვეყნებზე წერდა, მათ შორის 2011 წლის არაბული გაზაფხულის შესახებაც. წიგნში „La baie de Dakhla : itinérance enchantée entre mer et désert“ ავტორი მაროკოს ატლანტის სანაპიროს რეგიონს აღწერს.

### წიგნები
*
*
*:ინგლისური გამოცემა: *ადელი: რომანი*, სემ ტეილორის თარგმანი, Penguin, 2019 
*
*:ამერიკული გამოცემა: 
*:ბრიტანული გამოცემა: 
*
**Sexe et mensonges : La vie sexuelle au Maroc*. Les Arènes, Paris, 2017 
*:ბრიტანული გამოცემა: 
*''Paroles d'honneur*. Les Arènes, Paris, 2017, , ილუსტრირებულია ლეტიცია კორინის მიერ
**Le pays des autres*. Gallimard, March 2020, , ფრანგულად

## რესურსები ინტერნეტში
*
* *Leïla Slimani : rencontre avec la romancière de l’ultramoderne solitude des femmes* - ინტერვიუ სლიმანთან, ფრანგულად
**NPR-ის ამბები ლეილა სლიმანის შესახებ*
**Leila Slimani'' - BBC-ის ინტერვიუ (აუდიო, 9 წუთი)

## სქოლიო
კატეგორია:დაბადებული 3 ოქტომბერი
კატეგორია:დაბადებული 1981
კატეგორია:XXI საუკუნის ფრანგი რომანისტები
კატეგორია:XXI საუკუნის ფრანგი ქალი მწერლები
კატეგორია:XXI საუკუნის მაროკოელი ქალი მწერლები
კატეგორია:ფრანგი ქალი რომანისტები
კატეგორია:მაროკოელი ქალი რომანისტები
კატეგორია:გონკურის პრემიის ლაურეატები
კატეგორია:მწერლები ანბანის მიხედვით
კატეგორია:ცოცხალი ადამიანები
წყლის მორიელები

**წყლის მორიელები** () — ბაღლინჯოების ოჯახი. აქვთ წაგრძელებული, ჯოხისებრი ან ოვალური სხეული, სიგრძით 15–50 მმ, ბოლოში სასუნთქი მილაკით. წინა ფეხები სატაცია. ცნობილია 2 ქვეოჯახსა და 14 გვარში გაერთიანებული დაახლ. 250 სახეობა. ფართოდ არიან გავრცელებულები, უპირატესად ტროპიკებში — ინდო-მალაის, ეთიოპიისა და ნეოტროპიკის ოლქებში. მთელ პალეარქტიკაში გვხვდება გვარები *Nepa* და *Ranatra*. ჩვეულებრივ ზღვის მორიელს (*Nepa cinerea*) ბრტყელი ფართო სხეული და წვრილი სასუნთქი მილაკი აქვს; *Ranatra*-ის გვარის სახეობებს — გრძელი და ცილინდრული. ბინადრობენ მცენარეულობით მდიდარ მდგარ ან სუსტად გამდინარე მტკნარ წყალსატევებში. გადაადგილდებიან ფსკერზე ან წყალმცენარეებზე, ცუდად ცურავენ. თავს ესხმიან მცირე ზომის წყლის ცხოველებს, მ.შ. თევზის ლიფსიტებს. ზიანის მიყენება შეუძლიათ სატბორე მეთევზეობისათვის.

## სქოლიო 
*
ფსიქოს სახლი

**ფსიქოს სახლი** (; ზოგჯერ მოიხსენიება, როგორც **ფსიქოს სახლი: ფსიქო III**) — ამერიკელი მწერლის რობერტ ბლოხის 1990 წლის რომანი, თავისივე 1959 წლის „ფსიქო“-სა და 1982 წლის „ფსიქო II“-ის გაგრძელება.

რომანი დაკავშირებული არ არის 1986 წლის ფილმთან „ფსიქო III“ ან 1990 წლის „ფსიქო IV: დასაწყისთან“. მიუხედავად ამისა, ის შესაძლოა შთაგონებული იყოს ტელეფილმით „ბეიტსის მოტელი“.

## სიუჟეტი
ნორმან ბეიტსის გარდაცვალებიდან ათი წლის შემდეგ, ადგილობრივი მეწარმე ფეირველში მდებარე ბეიტსის მოტელს ტურისტულ ატრაქციონად გადააკეთებს. ემი ჰაინსი ბეიტსის შესახებ წიგნის დასაწერად მიემგზავრება, რა დროსაც იდუმალებით მოცული მკვლელობები იწყება. ჰაინსი საზოგადოების წინააღმდეგობის პირისპირაა, როცა მკვლელობების გამოსაძიებლად ჯგუფის შეკრებას ცდილობს.

„ფსიქოს სახლს“ ბლოხის პირველი წიგნის „ფსიქოს“ მსგავსი კრიტიკული აღიარება არ მოუპოვებია.

## რესურსები ინტერნეტში
*ფსიქოს სახლისა და ბეიტსის მოტელის თაიმლაინი

## სქოლიო
კატეგორია:1990 წლის ამერიკული რომანები
კატეგორია:ამერიკული საშინელებათა რომანები
კატეგორია:ამერიკული თრილერის ჟანრის რომანები
კატეგორია:რომანები სასტუმროში მომხდარ მოვლენებზე
კატეგორია:რომანები კალიფორნიაში მომხდარ მოვლენებზე
კატეგორია:Tor Books-ის წიგნები
კატეგორია:რობერტ ბლოხის რომანები
კატეგორია:ფსიქო (ფრენჩაიზი)
სოვეტსკაია ოსეტია

**სოვეტსკაია ოსეტია** () — გაზეთ „საბჭოთა ოსეთის“ რუსულენოვანი გამოცემა. წარმოადგენდა საქართველოს კპ სამხრეთ ოსეთის საოლქო კომიტეტისა და სახალხო დეპუტატთა საოლქო საბჭოს ორგანოს. გამოდიოდა ცხინვალში 1957-1991 წლებში.

## რესურსები ინტერნეტში
*Советская Осетия

კატეგორია:საქართველოს გაზეთები
ბოკუჩავა

საკუთარი სახელი **ბოკუჩავა** შეიძლება აღნიშნავდეს ერთ-ერთ შემდეგ პიროვნებათაგანს:

* გივი ბოკუჩავა — ქართველი მანქანათმშენებელი
* თამარ ბოკუჩავა — ქართველი თეატრმცოდნე
* თინათინ ბოკუჩავა — ქართველი იურისტი, პოლიტიკოსი
* ზვიად ბოკუჩავა — ქართველი ექიმი, პოლიტიკოსი
* მანანა ბოკუჩავა — ქართველი ექიმი, ფსიქიატრი
* მიხეილ ბოკუჩავა — ქართველი ბიოქიმიკოსი
* ნანა ბოკუჩავა — ქართველი ქიმიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
სახოკია

საკუთარი სახელი **სახოკია** შეიძლება აღნიშნავდეს ერთ-ერთ შემდეგ პიროვნებათაგანს:

* თედო სახოკია — ქართველი მწერალი, მთარგმნელი, ეთნოგრაფი და ლექსიკოგრაფი
* მაია  სახოკია — ქართველი ირანისტი
* მიხეილ სახოკია — ქართველი ბოტანიკოსი
* ნათელა სახოკია — ქართველი ინჟინერი

კატეგორია:ქართული გვარები
ბრმა ბაღლინჯოები

**ბრმა ბაღლინჯოები** () — ბაღლინჯოების ოჯახი. სახეობებში სხეულის ფორმა თითქმის მთლიანად მრგვლიდან ძლიერ წაგრძელებულამდე იცვლება, სიგრძეში 2–11 მმ-ია, ფერად — ჩალისფერ-ყვითელი, მწვანე, მოწითალო-ჟანგისფერი ან შავი. ზოგჯერ ტანზე ნახატები აქვთ: ღია ფონზე მუქი ზოლები და წერტილები ან შავ ფონზე ყვითლები და მოთეთროები. საფარველი რბილია. ულვაშები თავთან შედარებით მნიშვნელოვნად გრძელია. ხორთუმი 4-სახსრიანია. ჩვეულებრივ აქვთ ფრთები. დედალს კარგად აქვს განვითარებული კვერცხსადები. უბრალო თვალაკები თითქმის არ აქვთ (აქედან სახელწოდება). ცნობილია 10000-მდე სახეობა. გავრცელებულები არიან ყველგან. ცხოვრობენ ბალახოვან მცენარეებსა და ხეებზე. უმრავლესობა მცენარეჭამიაა, არის მტაცებელი სახეობები და სახეობები შერეული რაციონით. კვერცხს დებენ მცენარის ქსოვილში. დიდი ნაწილი იზამთრებს კვერცხის სტადიაში. ზოგიერთი სახეობა (იონჯის ბაღლინჯო, ჭარხლის ბაღლინჯო და სხვ.) ზიანს აყენებს კულტურულ მცენარეებს.

## სქოლიო 
*
ჩრდილოეთ ოსეთის ავტონომიური საბჭოთა სოციალისტური რესპუბლიკა

**ჩრდილოეთ ოსეთის ავტონომიური საბჭოთა სოციალისტური რესპუბლიკა**, ***ჩრდილოეთ ოსეთის ასსრ*** (; ; 1936-1993 წლებში) — ადმინისტრაციულ-ტერიტორიული ერთეული რსფსრ-ის შემადგენლობაში. მდებარეობდა კავკასიონის ჩრდილოეთ კალთაზე. ფართობი 8 ათასი კმ². მოსახლეობა 612 ათასი კაცი (1985). დედაქალაქი — ორჯონიკიძე.

## ისტორია
1924 წლის 7 ივლისს შეიქმნა, როგორც ავტონომიური ოლქი. 1936 წლის 5 დეკემბერს გარდაიქმნა ასსრ-დ. 1993 წლის 9 ნოემბერს ჩრდილოეთ ოსეთის ასსრ, რეფორმირების გზით გარდაიქმნა „ჩრდილოეთ ოსეთის რესპუბლიკად“, ხოლო 1995 წელს მიენიჭა სახელწოდება — „ჩრდილოეთ ოსეთის რესპუბლიკა - ალანია“.

## მმართველობა
1978 წლის 30 მაისის კონსტიტუცია მიღებულ იქნა ჩრდილოეთ ოსეთის ასსრ-ის IX მოწვევის უმაღლესი საბჭოს რიგგარეშე VIII სესიაზე. სახელმწიფო ხელისუფლების უმაღლესი ორგანო იყო, ერთპალატიანი უმაღლესი საბჭო, რომელიც ირჩევდა თავის მუდმივმოქმედ ორგანოს — ჩრდილოეთ ოსეთის ასსრ-ის უმაღლესი საბჭოს პრეზიდიუმს. უმაღლეს საბჭოს მოსახლეობა ირჩევდა 5 წლის ვადით. სახელმწიფო ხელისუფლების უმაღლესი აღმასრულებელი და განმკარგულებელი ორგანო იყო მინისტრთა საბჭო (მთავრობა), რომელსაც ქმნიდა ჩრდილოეთ ოსეთის ასსრ-ის უმაღლესი საბჭო. სახელმწიფო ხელისუფლების ადგილობრივი ორგანოები იყო სარაიონო, საქალაქო, ქალაქის რაიონების, სადაბო და სასოფლო პუნქტების სახალხო დეპუტატთა საბჭოები, რომლებსაც მოსახლეობა ირჩევდა ორნახევარი წლის ვადით. სსრკ-ის უმაღლესი საბჭოს ეროვნებათა საბჭოში ჩრდილოეთ ოსეთის ასსრ წარმოდგენილი იყო 11 დეპუტატით.

## ადმინისტრაციული დაყოფა
ავტონომიურ რესპუბლიკაში იყო 8 რაიონი, 6 ქალაქი და 7 დაბა.

## ლიტერატურა
## რესურსები ინტერნეტში
## სქოლიო
მკვლელი ბაღლინჯოები

**მკვლელი ბაღლინჯოები** () — ბაღლინჯოების ოჯახი. სხეულის სიგრძე 3-დან 30 მმ-მდეა (ჩვეულებრივ 10–20 მმ). შეფერილობა მუქი ან მურაა, ზოგჯერ კაშკაშა. ხორთუმი მოკლე, სქელი და ძლიერ მოხრილია. აქვთ შედარებით გრძელი ფეხები, თუმცა ნელა გადაადგილდებიან. ცნობილია 6000-ზე მეტი სახეობა. გავრცელებული არიან ევროპაში, აფრიკაში, ჩრდილოეთ ამერიკაში; უპირატესად ტროპიკებში. ცხოვრობენ ხეებსა და ბუჩქებზე, ნიადაგში, ქვების ქვეშ, ცხოველთა ბუდეებსა და სოროებში, ადამიანის ნაგებობებში. უმრავლესობა მტაცებელია, იკვებებიან მწერებით (კლავენ ხორთუმის ჩხვლეტით და ამოსწოვენ). დიდი ზომის სახეობათა ნაკბენი ადამიანისათვის მტკივნეულია. *Triatominae*-ის ქვეოჯახის ამერიკული სახეობები, რომლებიც აღწევენ აშშ-ის ჩრდილოეთიდან ცენტრალურ შტატებამდე, თავისუფლად მცხოვრები სისხლისმწოველა ცხოველები არიან, გადააქვთ შაგასის დაავადება. სახლის მკვლელი ბაღლინჯო (*Ploiaria domestica*), რომელიც გარეგნულად ობობას ჰგავს, და ჭუჭყიანი, იგივე მორთული მკვლელი ბაღლინჯო (*Reduvius personatus*), 16–19 მმ სიგრძის მუქი ყავისფერი მწერი, ადამიანის სამოსახლოსა და სხვა ნაგებობების ტიპური მაცხოვრებლები არიან; ანადგურებენ ბუზებსა და სხვა მწერებს.

## ლიტერატურა 
* Жизнь животных, т. 3, М., 1969.

## სქოლიო 
*
წყლისმზომელა ბაღლინჯოები

**წყლისმზომელა ბაღლინჯოები** () — ბაღლინჯოების ოჯახი. სხეული წვრილი და წაგრძელებულია, სიგრძეში 1–30 მმ, ქვემოდან დაფარულია ხშირი მოკლე ვერცხლისფერი ბეწვით, რომელიც წყლით არ სველდება. ცხოვრობენ წყლის ზედაპირზე, იშვიათად მტკნარი წყალსატევების სანაპიროებზე და ნოტიო ხავსში. *Halobatinae*-ს ქვეოჯახის წარმომადგენლები — ტროპიკულ და სუბტროპიკულ ზღვებზე, ხშირად ხმელეთიდან საკმაოდ შორს. ევროპისათვის ჩვეულია *Gerris*-ის და *Hydrometra*-ს გვარის წარმომადგენლები. მცირე ზომის წყლისმზომელა ბაღლინჯოების უმრავლესობა ბინადრობს წყალმცენარეებს შორის. სწრაფად, ნაწყვეტებით დასრიალებენ წყლის ზედაპირზე (აქედან სახელწოდება); „ნაბიჯის“ სიგრძე შეიძლება 0,5 მეტრსაც აღწევდეს.

წყლისმზომელებს ეძახიან აგრეთვე *Hydrometridae*-ს და ზოგიერთი სხვა ოჯახის წარმომადგენლებს.

## სქოლიო 
*
არჩვაძე

საკუთარი სახელი **არჩვაძე** შეიძლება აღნიშნავდეს ერთ-ერთ შემდეგ პიროვნებათაგანს:

* თენგიზ არჩვაძე — მსახიობი
* იოსებ არჩვაძე — ეკონომისტი
* ჟანეტა არჩვაძე — მსახიობი, ტელეწამყვანი
* შოთა არჩვაძე — რეჟისორი, სცენარისტი

კატეგორია:ქართული გვარები
ბალავაძე

საკუთარი სახელი **ბალავაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ბენედიქტე ბალავაძე — ქართველი გეოფიზიკოსი
* ვახტანგ ბალავაძე — ქართველი მოჭიდავე
* ვახტანგ ბალავაძე — ქართველი იურისტი, პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ერგემლიძე

საკუთარი სახელი **ერგემლიძე** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ერგემლიძე — ქართველი მუსიკოსი
* ნუგზარ ერგემლიძე — ქართველი მხატვარი, მუსიკოსი, პოეტი

კატეგორია:ქართული გვარები
თამამშევი

საკუთარი სახელი **თამამშევი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე თამამშევი — მეცნიერი მეცხოველეობის დარგში 
* გავრილ თამამშევი — კომერსანტი, ქველმოქმედი
* ვასილ თამამშევი — რუსეთის არმიის გენერალ–მაიორი
* მიხეილ თამამშევი — კომერსანტი, ქველმოქმედი 
* ნინო თამამშევა — მხატვარი

კატეგორია:მრავალმნიშვნელოვანი გვერდები გვარის შემცველი სიებით
საქართველოს ფრინველების სარკვევი

**საქართველოს ფრინველების სარკვევი** — მონოგრაფიული ნაშრომი საქართველოს ფრინველების შესახებ. ავტორი — მირონ კუტუბიძე, მთავარი რედაქტორი — არჩილ ჯანაშვილი. გამოიცა 1985 წელს თბილისის უნივერსიტეტის გამომცემლობის მიერ. ტირაჟი — 2000 ცალი. წიგნში მოცემულია საქართველოში რეგისტრირებული 24 რიგის 322 სახეობის ფრინველის დახასიათება — აღწერა, გავრცელება, ცხოვრების ნირი, სამეურნეო მნიშვნელობა და სხვ. თითოეული სახეობა დასურათებულია შავ-თეთრი, აგრეთვე ფრინველის რკვევისათვის საჭირო სხვადასხვა სურათებით. თან ერთვის ფრინველების სახელწოდებათა საძიებელი ქართულსა და ლათინურ ენებზე. დაწერილია მაღალმეცნიერულ დონეზე და სავსებით ასახავს მაშინდელი ორნითოლოგიური მეცნიერების მონაცემებს.

## რესურსები ინტერნეტში 
* საქართველოს ფრინველების სარკვევი — საქართველოს პარლამენტის ეროვნული ბიბლიოთეკა

## ლიტერატურა 
* *კუტუბიძე მ.*, საქართველოს ფრინველების სარკვევი, თბ., 1985.

კატეგორია:ქართული ლიტერატურა
როჯერ დოლტრი

**როჯერ ჰარი დოლტრი** (; დ. 1 მარტი, 1944, ლონდონი) — ინგლისელი მომღერალი, სიმღერების ავტორი, მსახიობი და კინოპროდიუსერი. ინგლისური როკ-ჯგუფის, The Who-ს თანადამაარსებელი და წამყვანი ვოკალისტი.

დოლტრის The Who-სთან ერთად შექმნილი აქვს ისეთი ცნობილი სიმღერები როგორებიცაა, „My Generation“, „Pinball Wizard“, „Won't Get Fooled Again“, „Baba O'Riley“ და „You Better You Bet“. 1973 წელს ჯგუფში მოღვაწეობის პარალელურად დოლტრიმ სოლო კარიერას მიჰყო ხელი. ამ ხნის განმავლობაში მან საერთო ჯამში გამოსცა ათი სოლო, ხუთი კომპილაციური და ერთი ცოცხალი ალბომი. მისი ყველაზე განთქმული სინგლებია — „Giving It All Away“, „Walking the Dog“, „Written on the Wind“, „Free Me„, „Without Your Love“ და „Under a Raging Moon“.

ჯგუფი The Who მიჩნეულია 20-ე საუკუნის ერთ-ერთ ყველაზე გავლენიან როკ ჯგუფად, რომელსაც გაყიდული აქვს 100 მილიონზე მეტი ჩანაწერი მსოფლიოს მასშტაბით. 1988 წელს, ჯგუფის წევრის რანგში, ბრიტანეთის ფონოგრამების მწარმოებლების ასოციაციისგან მიიღო ჯილდო ცხოვრებისეული მიღწევებისთვის. 1990 წელს იგი შეყვანილი იქნა როკ-ენ-როლის, ხოლო 2005 წელს დიდი ბრიტანეთის მუსიკის დიდების დარბაზებში. 2004 წლის 31 დეკემბერს მიენიჭა ბრიტანეთის იმპერიის ორდენის კომანდორის წოდება. 2008 წელს პიტ ტაუნსენდთან ერთად მიიღო კენედის ცენტრის პრემია, 2016 წელს კი ჯორჯ და ირა გერშვინის ჯილდო ცხოვრებისეული მუსიკალური მიღწევებისათვის.

დოლტრი, აგრეთვე დაკავებულია მსახიობობითა და კინოპროდიუსერობით. მას უთამაშია როგორც სცენაზე, ასევე მხატვრულ ფილმებსა და ტელესერიალებში. 2010 წელს ჟურნალმა Rolling Stone-მა სიაში „ყველა დროის 100 უდიდესი მომღერალი“ როჯერ დოლტრის 61-ე ადგილი მიუჩინა.

## დისკოგრაფია
* *Daltrey* (1973)
* *Ride a Rock Horse* (1975)
* *One of the Boys* (1977)
* *McVicar* (1980)
* *Parting Should Be Painless* (1984)
* *Under a Raging Moon* (1985)
* ''Can't Wait to See the Movie* (1987)
* *Rocks in the Head* (1992)
* *As Long as I Have You'' (2018)

## რესურსები ინტერნეტში
*
*
*
*

## სქოლიო
კატეგორია:დაბადებული 1 მარტი
კატეგორია:დაბადებული 1944
კატეგორია:XX საუკუნის ინგლისელი მამაკაცი მსახიობები
კატეგორია:XXI საუკუნის ინგლისელი მამაკაცი მსახიობები
კატეგორია:XX საუკუნის ინგლისელი მომღერლები
კატეგორია:XXI საუკუნის ინგლისელი მომღერლები
კატეგორია:Atco Records-ის შემსრულებლები
კატეგორია:Atlantic Records-ის შემსრულებლები
კატეგორია:ბრიტანელი სოფტ-როკ მუსიკოსები
კატეგორია:ბრიტანეთის იმპერიის ორდენის კომანდორები
კატეგორია:Decca Records-ის შემსრულებლები
კატეგორია:ინგლისელი კინოპროდიუსერები
კატეგორია:ინგლისელი მამაკაცი კინომსახიობები
კატეგორია:ინგლისელი მამაკაცი სიმღერების ავტორები და მომღერლები
კატეგორია:ინგლისელი მამაკაცი მომღერლები
კატეგორია:ინგლისელი როკ-მუსიკოსები
კატეგორია:ინგლისელი როკ-მომღერლები
კატეგორია:Grammy Lifetime Achievement Award-ის მფლობელები
კატეგორია:კენედის ცენტრის პრემიის ლაურეატები
კატეგორია:Polydor Records-ის შემსრულებლები
კატეგორია:The Who-ის წევრები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
რაჭული ლორი

**რაჭული ლორი** — ლორის ნაირსახეობა, რომელიც დამახასიათებელია რაჭული კულინარიისთვის. რაჭულ ლორს საუკუნეების განმავლობაში აწარმოებენ რაჭაში, დასავლეთ საქართველოს მთიან რეგიონში.

რაჭაში ღორი თავისუფლად გადაადგილდება ტყეში, სადაც იკვებება ვაშლით, პანტით, რკოთი და სხვა მცენარებია ნაყოფით. მეღორეობა  (ამჟამად, ბუნებრივ გარემოშიც და ფერმის პირობებშიც) რეგიონში ერთ-ერთი ძირითადი სამეურნეო საქმიანობას წარმოადგენს. რაჭული ლორის მოსამზადებლად, ტრადიციულად, ღორს კლავენ ნოემბერში. დაკვლის შემდეგ ღორს  ორ ნაწილად, სიგრძეზე, ჭრიან. 

თითოეულ ნაწილს *ფელიკს* უწოდებენ. ფელიკს დებენ მრავალწლიანი ხის გობში. 4 დღის შემდეგ ფელიკს გადაბრუნებენ და კიდე 7-8 დღით ტოვებენ. ამის შემდეგ, ფელიკს ოთახის ტემპერატურაზე  გასაშრობად 5 დღის განმავლობაში კიდებენ. შემდეგ, ფელიკებს შესაბოლად ჭერქვეშ, ფიცრისგან მარტივად შეჭედილ კამერებში  40 დღის განმავლობა შიკიდებენ. ქვემოთ ინთება ცეცხლი, სასურველია, რამდენიმე სახის ხის მორი (წიფელი, ტყემალი, ფიჭი, მუხა) ერთად ენთოს. შეშა იწვის ალის გარეშე და გამოყოფს კვამლს, რაც ლორს სპეციფიკურ არომატსა და გემოს ანიჭებს. რაჭული ლორისთვის დამახასიათებელი მოყავისფრო-მოწითალო ფერი მიუთითებს ლორის მაღალ ხარისხზე. ცხიმი და მჭლე ხორცი ფენებად არის გადანაწილებული.

რაჭული ლორი სადღესასწაულო სუფრის და ქართული რაციონის შემადგენელი ნაწილია უძველესი დროიდან. როდესაც რაჭველები შორ მანძილზე მიდიოდნენ, საგზლად მიჰქონდათ ლორი, რადგან ის ნოყიერი და არამალეფუჭებადია. რაჭული სამზარეულოში ტრადიციული ქართული კერძი — ლობიანი, რაჭული ლორით მზადდება.

ქვეყანაში და მის ფარგლებს გარეთ რაჭული ლორის პოპულარობის გამო, წარმოების მოცულობის და სისწრაფის გაზრდამ, წარმოების ტექნოლოგის დარღვევა გამოიწვია, რაც გავლენას ახდენს საბოლოო პროდუქტის ხარისხზე. მაგ., შემოტანილი გაყინული ხორცის ან ხელოვნური შებოლვის მეთოდის გამოყენება (რის შედეგადაც, მიღებულ პროდუქტს უფრო ღია ფერი აქვს, ხორცი რბილია).

## სქოლიო
კატეგორია:ქართული სამზარეულო
ჰიდეო კოჯიმა

**ჰიდეო კოჯიმა** (; დ. 24 აგვისტო, 1963, სეტაგაია, ტოკიო) — იაპონელი ვიდეო თამაშების დიზაინერი, რეჟისორი, პროდიუსერი და სცენარისტი.

კოჯიმა ცნობილია ვიდეო თამაშების შექმნის თავისებური საავტორო მიდგომით. თამაშების შექმნამდე იგი გატაცებული იყო ლიტერატურითა და კინემატოგრაფიით. 1986-2015 წლებში იყო კომპანია Konami-ის ერთ-ერთი წამყვანი თანამშრომელი, ამასთანავე ხელმძღვანელობდა მის მიერ 2005 წელს დაარსებულ შიდა სტუდიას Kojima Productions. აგრეთვე, გარკვეული ხნით იკავებდა კომპანია Konami Digital Entertainment-ის ვიცე-პრეზიდენტის თანამდებობას. 2015 წელს Kojima Productions გამოეყო Konami-ის და იქცა დამოუკიდებელ კომპანიად, რომელსაც სათავეში ჩაუდგა ჰედეო კოჯიმა.

კოჯიმა ყველაზე მეტად ცნობილია „Metal Gear“-ის ვიდეო თამაშების სერიის შექმნით, რომელმაც დიდი გავლენა მოახდინა როგორც სტელს-ექშენის ჟანრის, ასევე ზოგადად ვიდეო თამაშების ინდუსტრიის განვითარებაზე. მისი ხელმძღვანელობით სერია გამოდიოდა ოთხი ათწლეულის განმავლობაში. „Metal Gear“-ის გარდა შექმნილი აქვს სათავგადასავლო თაშები — „Snatcher“ და „Policenauts“, იგი აგრეთვე არის რამდენიმე თამაშის პროდიუსერი, ისეთების როგორებიცაა „Zone of the Enders“, „Boktai“ და „Castlevania: Lords of Shadow“. 2019 წელს გამოსული „Death Stranding“ არის კოჯიმას პირველი ვიდეო თამაში, რომელიც Konami-ს გარეთ შეიქმნა.

2019 წელს კოჯიმა შევყვანილი იქნა გინესის რეკორდების წიგნში, როგორც ყველაზე მეტი გამომწერების მქონე ვიდეო თამაშების დიზაინერი Twitter-სა და Instagram-ზე. 2020 წელს ვიდეო თამაშების განვითარებაში შეტანილი გამორჩეული წვლილისთვის BAFTA Fellowship-ის ჯილდო გადაეცა.

## რესურსები ინტერნეტში
* 
* 
* ჰიდეო ჯოჯიმა — Videogames Chronicle

## სქოლიო
კატეგორია:ჰიდეო კოჯიმა
კატეგორია:დაბადებული 24 აგვისტო
კატეგორია:დაბადებული 1963
კატეგორია:XX საუკუნის იაპონელი მწერლები
კატეგორია:XXI საუკუნის იაპონელი მწერლები
კატეგორია:მეცნიერებისა და ინტერაქტიული ხელოვნების აკადემიის დიდების დარბაზში შესული ადამიანები
კატეგორია:BAFTA-ს გამარჯვებულები
კატეგორია:იაპონელი ვიდეო თამაშების დიზაინერები
კატეგორია:იაპონელი ვიდეო თამაშების რეჟისორები
კატეგორია:იაპონელი ვიდეო თამაშების პროდიუსერები
კატეგორია:ვიდეო თამაშების სცენარისტები
კატეგორია:ცოცხალი ადამიანები
ტარსაიძე

საკუთარი სახელი **ტარსაიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ტარსაიძე — ისტორიკოსი
* გიორგი ტარსაიძე — ექიმი
* ნიკოლოზ ტარსაიძე — იურისტი, საზოგადო მოღვაწე

კატეგორია:ქართული გვარები
სენტ ჯოზეფის უნივერსიტეტი

**სენტ ჯოზეფის უნივერსიტეტი** (, შემოკლებით **SJU** ან '''St. Joe's''') — იეზუიტური კერძო კვლევითი უნივერსიტეტი ამერიკის შეერთებულ შტატებში. მდებარეობს პენსილვანიის შტატის ორ ქალაქში — ფილადელფიასა და ლოვერ მერიონში. იგი იეზუიტთა ორდენმა 1851 წელს დააარსა. მეშვიდე იეზუიტური უნივერსიტეტია ამერიკაში.

## სქოლიო
კატეგორია:აშშ-ის უნივერსიტეტები
კატეგორია:პენსილვანია
კატეგორია:უნივერსიტეტები ანბანის მიხედვით
ჭარხლის ბაღლინჯო

**ჭარხლის ბაღლინჯო** () — მწერი ნახევრადხეშეშფრთიანების რიგისა. მისი სხეულის სიგრძეა 3—5 მმ. ზრდასრულის ფრთები ყვითელი-მურა ფერისაა, შავი სურათით და სოლისებრი ან სამკუთხა ლაქით. ხორთუმი მოყვითალო-რუხია, წინა ზურგის უკანა კუთხეებში აქვს ორი შავი ლაქა. ფრთები მინისებრი და გამჭირვალეა. ბაღლინჯოს მატლი მწვანე ფერისაა, აქვს წითელი თვალები და შავი მრგვალი ლაქა ზედა მხარეს შუა ადგილზე. ფარზე აქვს ორი შავი წერტილი. გავრცელებულია ევროპასა და აზიაში.

მავნებელი მწერია. იკვებება და ზიანს აყენებს ჭარხალს, სოიოს, მზესუმზირას, კანაფს, სელს, სამყურას, ლობიოს, ბარდას, ოსპს, ცერცველას, აბუსალათინს, მდოგვს და სხვ. ზამთარს მკვებავი მცენარეების ღეროს ქსოვილში და ფოთლის ძარღვებში ატარებს კვერცხის სტადიაში. გაზაფხულზე (მარტის ბოლო – აპრილის დასაწყისი) იჩეკებიან მატლები და მალევე იმავე მცენარეზე იწყებენ კვებას, რომელზეც გამოიჩეკნენ. სიგრძეში 4,4 მმ-მდე არიან. მატლი მცენარეში უშვებს ხორთუმს და წოვს წვენს. მისი განვითარება გრძელდება 3–4 კვირის განმავლობაში, რის შემდეგაც იქცევა ზრდასრულ ბაღლინჯოდ და იწყებს გამრავლებას. სქესობრივად მომწიფებული ბაღლინჯო კვერცხს დებს ჭარხლის აღმონაცენის ფოთლის ყუნწში ან მთავარ ძარღვში. კვერცხის დასადებად ხორთუმით ჩხვლეტს მცენარის ზედაპირს და კვერცხს დებს შიგ ქსოვილში. ფოთლიდან პატარა მუქი წერტილის სახით ჩანს მხოლოდ კვერცხის საცობი. მავნებლის მიერ დადებული კვერცხების რაოდენობა დამოკიდებულია თაობაზე, გარემო პირობებსა და მცენარის სახეობაზე. ამ ფაქტორების მიხედვით კვერცხის რაოდენობა მერყეობს 20-დან 2000 ცალამდე. ემბრიონული განვითარება კლიმატური პირობების და თაობის მიხედვით 4 დღიდან 2 კვირამდე გრძელდება. წელიწადში იძლევა 2–4 თაობას.

მავნებელი ზოგიერთი ვირუსული დაავადების გადამტანია; ჭარხალზე მიყენებული პირდაპირი ზიანის გარდა, შეუძლია გაავრცელოს მოზაიკური დაავადების გამომწვევი ვირუსი. მის მიერ დაზიანებულ ჭარხლის აღმონაცენებს ზრდაში ჩამორჩენა აქვთ, კლებულობს მათი პროდუქტიულობაც. რიგ შემთხვევებში მცენარის დაზიანებული ფოთოლი ჭკნება, განიცდის დეფორმაციას და საბოლოოდ მცენარე იღუპება, მავნებლის მოქმედების შედეგად მოზაიკური დაავადების გაჩენის შემთხვევაში კიდევ უფრო მეტად ზიანდება.

ბრძოლის ღონისძიებები: ბრძოლა სარეველების წინააღმდეგ, პარკოსანი მცენარეების ადრესაგაზაფხულოდ მოთიბვა დაბალ სიმაღლეზე, ჭარხლის თესლის ინსექტიციდებით დამუშავება, მზრალად ხვნა, მცენარეული ნარჩენების განადგურება, მინერალური სასუქების სწორი შეტანა, შესაბამისი ქიმიური წამლობების დროული და ხარისხიანი განხორციელება.

## ლიტერატურა 
* Вредители сельскохозяйственных культур и лесных насаждений, т. 1, К., 1973.

## სქოლიო 
კატეგორია:ბრმა ბაღლინჯოები
აუგსბურგის ტრამვაი

აუგსბურგის ტრამვაი სიდიდით მეორე ტრამვაის სისტემაა ბავარიაში, მიუნხენის შემდეგ და ნიურნბერგის წინ. ლიანდაგების საერთო სიგრძე 45.4 კმ-ია და მოქმედებს 5 ჩვეულებრივი და 2 სპეციალური მარშრუტი. ტრამვაის ხაზები ქალაქის საზღვრებს სამ ადგილზე ცდება. აუგსბურგში ტრამვაის პირველი ხაზი 1881 წელს გაიხსნა, რომელიც ცხენის წევაზე მუშაობდა, ხოლო პირველი ელექტროფიცირებული ხაზი 1898 წელს გაიხსნა.

## მოძრავი შემადგენლობა
2019 წლის მდგომარეობით აუგსბურგის ტრამვაის ქსელში მოქმედებს სამი MAN M8C მარკის ტრამვაი, 41 ცალი Siemens Combino NF8 და 27 Bombardier Flexity Cityflex CF8. 2022 წლისთვის „შტადლერმა“ ქალაქს უნდა მიაწოდოს 11 ახალი ტრამვაის ვაგონი, რომლებიც ჩაანაცვლებენ მოძველებულ M8C და GT6M-ებს.

File:Strassenbahnwagen beim Perlachturm - geo.hlipp.de - 1336.jpg|MAN M8C
File:090914 Augsburg IMG 1013.JPG|ADtranz GT6M
File:STAWA 832.JPG|Siemens Combino NF8
File:Augsburg-avg-sl-1-bombardier-cityflex-759343.jpg|Bombardier Flexity *Cityflex* CF8

## წყარო
### რესურსები ინტერნეტში
* აუგსბურგის ტრამვაის სამარშრუტო სქემა
### ბიბლიოგრაფია
* Höltge, Dieter; Kochems, Michael (2006). Straßen- und Stadtbahnen in Deutschland [Tramways and Stadtbahnen in Germany]. Band 10: Bayern [Volume 10: Bavaria]. Freiburg i. B., Germany: EK-Verlag. ISBN 388255391X. (in German)
* Sappel, Albrecht (1981). Einmal Königsplatz und zurück! 100 Jahre Stadtverkehr in Augsburg [To Königsplatz and Back! One Hundred Years of City Transport in Augsburg] (in German). Düsseldorf: Alba Publikation. ISBN 3-87094-325-4.
* Schwandl, Robert (2012). Schwandl's Tram Atlas Deutschland (in German and English) (3rd ed.). Berlin: Robert Schwandl Verlag. pp. 6–7. ISBN 9783936573336.
* Waßner, Herbert (1998). 100 Jahre Augsburger Nahverkehrsfahrzeuge im Bild [One Hundred Years of Augsburg Local Transport Vehicles in Pictures] (in German). Augsburg: F.d.A.S.
* Rückblick auf 20 Jahre "Freunde der Augsburger Straßenbahn" [Review of 20 Years of the "Friends of the Augsburg Tramway"] (in German). Freunde der Augsburger Straßenbahn. 2009.

კატეგორია: ტრამვაის ქსელები ქალაქების მიხედვით
მანაგაძე

საკუთარი სახელი **მანაგაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ნოდარ მანაგაძე — ქართველი კინორეჟისორი, სცენარისტი და მსახიობი
* შოთა მანაგაძე — ქართველი კინორეჟისორი
* ლავრენტი მანაგაძე — ქართველი ექიმი, პედაგოგი და პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
მაიკ ფოგელი

**მაიკლ ჯეიმზ ფოგელი** (; დ. 17 ივლისი, 1979) — ამერიკელი მსახიობი და ყოფილი მოდელი. ფოგელმა მსახიობობა 2001 წელს დაიწყო და მონაწილეობა მიიღო არაერთ ფილმსა და სერიალში, რომელთა შორისაა „ტეხასური ჟლეტა ხერხით“ (), „ჯინსის შარვალი — თილისმა“ (), „სკეიტბორდერები“  (), „პოსეიდონი“ (), „სევდიანი ვალენტინი“ (), „მოსამსახურე“ (), „ბეიტსის მოტელი“ (), „მონსტრო“ (), „გუმბათის ქვეშ“ () და „საქმე ქრისტესათვის“ (). ის მთავარ როლს ასრულებდა NBC-ის სამხედრო დრამატულ ტელესერიალში „მამაცნი“ () 2017-2018 წლის სეზონებში.

## ფილმოგრაფია 
## რესურსები ინტერნეტში 
*

## სქოლიო 
კატეგორია:XXI საუკუნის ამერიკელი მამაკაცი მსახიობები
კატეგორია:დაბადებული 1979
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მოდელები
კატეგორია:გერმანელი ამერიკელები
კატეგორია:კინომსახიობთა გილდიის ჯილდოს მფლობელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ჰაიკანუშ დანიელიანი

**ჰაიკანუშ ბაღდასარის ასული დანიელიანი** (; დ. 3 დეკემბერი (ახ. სტ. 15 დეკემბერი), 1893, თბილისი, — გ. 19 აპრილი, 1958, ერევანი) — სომეხი მომღერალი (ლირიკული კოლორატურული სოპრანო). საბჭოთა კავშირის (1939) და საქართველოს სახალხო არტისტი. სსრკ სახელმწიფო პრემიის ლაურეატი (1946).

1920 წელს დაამთავრა პეტროგრადის კონსერვატორია. 1922–1932 წლებში იყო თბილისის, 1933–1943 წლებში — ერევნის ოპერისა და ბალეტის სახელმწიფო თეატრების სოლისტი. 1943–1951 წლებშI იყო ერევნის კონსერვატორიის პედაგოგი (1949 წლიდან — პროფესორი). შესრულებული აქვს პარტიები: ეთერი, ლატავრა (ზაქარია ფალიაშვილის „აბესალომ და ეთერი“, „ლატავრა“; ამ უკანასკნელის პირველი შემსრულებელია, 1928); ანუში (ა. ტიგრანიანის „ანუში“); ოლიმპია (ტ. ჩუხაჭიანის „არშაკ II“); ანტონიდა (მ. გლინკას „სიცოცხლე მეფისათვის“) და სხვ. გამოდიოდა როგორც საკონცერტო მომღერალი. დიმიტრი არაყიშვილის რომანსების ერთ-ერთი საუკეთესო შემსრულებელი იყო. გამოირჩეოდა ლამაზი ტემბრის ხმით, მაღალი ვოკალურ-სცენური ოსტატობით, მკაფიო არტისტული ინდივიდუალობით. იყო სსრკ უმაღლეს საბჭოს 2 მოწვევის (1946-1950) და სომხეთის სსრ უმაღლეს საბჭოს I და III მოწვევების დეპუტატი. მიღებული აქვს სახელმწიფო ჯილდოები, მ. შ. ლენინის ორდენი (1939).

## ლიტერატურა
## რესურსები ინტერნეტში
## სქოლიო
კატეგორია:დაბადებული 3 დეკემბერი
კატეგორია:დაბადებული 15 დეკემბერი
კატეგორია:თბილისში დაბადებულები
კატეგორია:გარდაცვლილი 19 აპრილი
კატეგორია:გარდაცვლილი 1958
კატეგორია:სომეხი მომღერლები
კატეგორია:ქართველი მომღერლები
კატეგორია:სომხეთის სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:სსრკ-ის სახალხო არტისტები
კატეგორია:სსრკ-ის სახელმწიფო პრემიის ლაურეატები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კატეგორია:სომხეთის სსრ-ის I მოწვევის უმაღლესი საბჭოს დეპუტატები
კატეგორია:სომხეთის სსრ-ის III მოწვევის უმაღლესი საბჭოს დეპუტატები
კატეგორია:თოხმახის სასაფლაოზე დაკრძალულები
დარასელი

საკუთარი სახელი **დარასელი** შეიძლება აღნიშნავდეს ერთ-ერთ შემდეგ პიროვნებათაგანს:

* ვანიონ დარასელი — მწერალი
* ზაზა დარასელი — ჟურნალისტი
ზაზა დარასელი

**ზაზა ვანიონის ძე დარასელი** (დ. 20 ივნისი, 1950, თბილისი — გ. 1 ივლისი, 2001, იქვე) — ქართველი ჟურნალისტი. 

დაამთავრა თბილისის სახელმწიფო უნივერსიტეტის ფილოლოგიური ფაკულტეტი (1972). იმავე წლიდან მუშაობა დაიწყო საქართველოს ტელევიზიისა და რადიომაუწყებლობის სახელმწიფო კომიტეტში, საქართველოს რადიოს სამეცნიერო გადაცემების რედაქტორად, შემდგომ — ლიტერატურისა და ხელოვნების რედაქციაში ახალგაზრდული პროგრამების მთავარ რედაქტორად (1980–1983). 1985 წელს დაინიშნა საქტელერადიომაუწყებლობის თავმჯდომარის პირველ მოადგილედ (გარკვეული პერიოდის განმავლობაში თავმჯდომარის მოვალეობასაც ასრულებდა). 1992 წლიდან გარდაცვალებამდე იყო ტელეკომპანია „მეორე არხის“ გენერალური დირექტორი. წერდა მოთხრობებსა და ნოველებს („უჩინარი“, 1984); თარგმნიდა გაბრიელ გარსია მარკესის ნაწარმოებებს. დარასელის გარდაცვალებისთანავე დაარსდა მისი სახელობის საქველმოქმედო ფონდი „სიცოცხლე მშვენიერია“, რომელიც აფინანსებს კულტურულ, სპორტულ, ხელოვნებისა და განათლების პროექტებს.

## ლიტერატურა
## რესურსები ინტერნეტში
კატეგორია:დაბადებული 20 ივნისი
კატეგორია:დაბადებული 1950
კატეგორია:გარდაცვლილი 1 ივლისი
კატეგორია:გარდაცვლილი 2001
კატეგორია:თბილისში დაბადებულები
კატეგორია:ქართველი ჟურნალისტები
კატეგორია:ქართველი მწერლები
კატეგორია:თბილისის სახელმწიფო უნივერსიტეტის კურსდამთავრებულები
ელენ კარერ დ’ანკოსი

**ელენ კარერ დ’ანკოსი** (, ქალიშვილობაში — **ელენე გიორგის ასული ზურაბიშვილი**) (დ. 6 ივლისი, 1929, პარიზი — გ. 5 აგვისტო, 2023, პარიზი) — ფრანგი პოლიტოლოგი, საბჭოთა კავშირის და რუსეთის პოლიტიკური ისტორიის მკვლევარი. პოლიტიკურ მეცნიერებათა პროფესორი, საფრანგეთის აკადემიის წევრი (1989) და მისი მდივანი.

დაიბადა ქართველი პოლიტიკური ემიგრანტის გიორგი ზურაბიშვილის (ივანე ზურაბიშვილის ვაჟი) და ნატალი ფონ პელკენის ოჯახში; ამგვარად, საქართველოს მეხუთე პრეზიდენტის სალომე ზურაბიშვილის ბიძაშვილია. დაამთავრა პარიზის პოლიტიკურ მეცნიერებათა ინსტიტუტი. 1976 წელს სორბონის უნივერსიტეტში დაიცვა სადოქტორო დისერტაცია თემაზე — „*ბოლშევიკები და ეროვნებები 1929 წლამდე*“, სადაც მნიშვნელოვანი ადგილი უკავია საქართველოს.  

კარერ დ’ანკოსი პარიზის უნივერსიტეტში ლექციებს კითხულობდა სსრკ პოლიტიკურ და სოციალურ ისტორიაზე. საერთაშაშორისო ურთიერთობათა კვლევით ცენტრში ხელმძღვანელობდა სსრკ სექციას. იყო კვლევის უფროსი პოლიტიკურ მეცნიერებათა ეროვნულ ინსტიტუტში (საფრანგეთი). 1971 წლიდან მონაწილეობდა ჩიკაგოს უნივერსიტეტის სლავური კომიტეტის სლავურ ჯგუფში. 1972 წელს პარიზში გამოვიდა მისი ფუნდამენტური ნაშრომი „*საბჭოთა კავშირი — ლენინიდან სტალინამდე. 1917–1953 წლები*“. 1978 წელს გამოიცა მისი გახმაურებული ნაშრომი „*დამსხვრეული იმპერია*“, რომელშიც იწინასწარმეტყველა საბჭოთა კავშირის დაშლა და უჩვენა, რომ საბჭოეთში სრულებითაც არ არის მოგვარებული ეროვნული საკითხი, მწვავედ დგას ეროვნულ უმცირესობათა პრობლემა, რაც ეროვნულ ერთეულებად დაშლის საფრთხეს უქადის მას. 1986 წელს გამოქვეყნდა მისი ნაშრომი „*არც ომი, არც ზავი*“, რომელიც ეხება ლეონიდ ბრეჟნევის დროინდელ სსრკ-სა და მის პოლიტიკას. 1994-1999 წლებში ის იყო ევროპარლამენტის წევრი მემარჯვენე-კონსერვატული პარტიიდან Rassemblement pour la République. გამოირჩევა ვლადიმერ პუტინის პოლიტიკის მიმართ შემრიგებლური დამოკიდებულებით. 

მიღებული აქვს საფრანგეთის უმაღლესი ჯილდოები, მ. შ. საპატიო ლეგიონის რაინდის ორდენი და საფრანგეთის ღირსების ორდენი. 2003 წელს მაისში თბილისში ვიზიტისას თბილისის სახელმწიფო უნივერსიტეტის რექტორმა იგი დააჯილდოვა ივანე ჯავახიშვილის მედლით. დაჯილდოებულია ასევე ლომონოსოვის ოქროს მედლით (რუსეთი, 2008), ღირსების ორდენის ვარსკვლავის დიდი ჯვრით (პოლონეთი, 2011) და სხვ.

იგი 2023 წლის 5 აგვისტოს, 94 წლის ასაკში გარდაიცვალა.

## ლიტერატურა
## სქოლიო
კატეგორია:დაბადებული 6 ივლისი
კატეგორია:დაბადებული 1929
კატეგორია:ფრანგი პოლიტოლოგები
კატეგორია:ქართველები საფრანგეთში
ელენ
კალმახელიძე

საკუთარი სახელი **კალმახელიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ლიანა კალმახელიძე — ქართველი მომღერალი
* ხათუნა კალმახელიძე — ქართველი პოლიტიკოსი

კატეგორია:ქართული გვარები
ალიბი

**ალიბი** (ლათ. alibi, სხვაგან) — უდანაშაულობის მტკიცებულება, რომელიც იმას ემყარება, რომ ბრალდებული ან ეჭვმიტანილი დანაშაულის ჩადენის მომენტში არ იმყოფებოდა დანაშაულის ჩადენის ადგილზე. ალიბი ყოველთვის უდანაშაულობას არ გულისხმობს, მაგალითად დანაშაულის წამქეზებლის შემთხვევაში.

## ლიტერატურა
კატეგორია:სისხლის სამართალი
ალია (მდინარე)

**ალია** — მდინარე იტალიაში, ტიბრის მარცხენა შენაკადი, რომის ჩრდილოეთით 10 კილომეტრზე. ძვ. წ. 390 წლის 18 ივლისს მდინარესთან გაიმართა ალიის ბრძოლა. გალებმა დაამარცხეს რომალებები, რომს მიადგნენ და მხოლოდ დიდი გამოსასყიდის მიღების შემდეგ დატოვეს ქალაქი. 18 ივლისი შევიდა რომის ისტორიაშ, როგორც დიდი მარცხის და გლოვის, ალიის დღე. ამ დღეს უკავშირდება ცნობილი გამოთქვა vae victis „ვაი დამარცხებულთ!“

## ლიტერატურა
კატეგორია:იტალიის მდინარეები
ალიგარჰი

'**ალიგარჰი** — ქალაქი ინდოეთში, უტარ-პრადეშის შტატში, არის სატრანსპორტო კვანძი, განვითარებულია მრეწველობა და ვაჭრობა. შემორჩენილია 1524 წელს აგებული ფორტი და მოქმედებს 1920 წელს გახსნილი მუსლიმური უნივერსიტეტი. 1971 წლის მონაცემებით მოსახლეობა შეადგენდა 254 ათასს, ხოლო 2018 წლის მონაცემებით — 1,131,160 ადამიანს.

## ლიტერატურა
## სქოლიო
კატეგორია:უტარ-პრადეშის ქალაქები
Resident Evil (მრავალმნიშვნელოვანი)

**„Resident Evil“** — იაპონური მედიაფრენჩაიზი.

**„Resident Evil“**,  ასევე შეიძლება აღნიშნავდეს:
*„Resident Evil“ (1996 წლის ვიდეო თამაში) — PlayStation-ის ვიდეო თამაში, რომელიც მოგვიანებით გამოვიდა სხვადასხვა პლატფორმაზე.
*„Resident Evil“ (2002 წლის ვიდეო თამაში) — 1996 წლის ვიდეო თამაშის რიმეიკი Nintendo GameCube-ისთვის, რომელიც მოგვიანებით გამოვიდა სხვადასხვა პლატფორმაზე.
*„Resident Evil“ („ვამპირის დღიურები“) —„ვამპირის დღიურების“ ერთ-ერთი ეპიზოდი.
Silent Hill (მრავალმნიშვნელოვანი)

**Silent Hill** შეიძლება აღნიშნავდეს:

*„Silent Hill“ — ვიდეო თამაშების სერია:
**„Silent Hill“ (ვიდეო თამაში) — პირველი თამაში სერიიდან, გამოსული 1999 წელს
**„Play Novel Silent Hill“ — 2001 წლის თამაში
**„Silent Hill 2“ —  2001 წლის თამაში
**„Silent Hill 3“ — 2003 წლის თამაში
**„Silent Hill 4: The Room“ — 2004 წლის თამაში
**„The Silent Hill Collection“ — 2006 წლის თამაში
**„Silent Hill Mobile“ — 2006 წლის თამაში
**„Silent Hill: 0rigins“ — 2007 წლის თამაში
**„Silent Hill Homecoming“ — 2008 წლის თამაში
**„Silent Hill Shattered Memories“ — 2009 წლის თამაში
**„Silent Hill HD Collection“ — 2012 წლის თამაში
**„Silent Hill Downpour“ — 2012 წლის თამაში
**„Silent Hill Book of Memories“ — 2012 წლის თამაში
*„Silent Hill“ (კომიქსი) — კომიქსი, „Silent Hill“-ის სერიის სპინოფი
Nintendo Research & Development 2

, საყოველთაოდ ცნობილი აბრევიატურით **Nintendo R&D2** — იაპონური კომპანიის, Nintendo-ს ერთ-ერთი შიდა განყოფილება, რომელიც აწარმოებდა პროგრამულ უზრუნველყოფასა და სხვადასხვა მოწყობილობებს

დაარსდა 1970-იან წლებში, იაპონელი ბიზნესმენისა და Nintendo-ს მესამე პრეზიდენტის ჰიროში იამაუჩის მიერ. მოგვიანებით Nintendo R&D2 შეერწყა Nintendo-ს სხვა განყოფილებას Nintendo SPD-ს.

## რესურსები ინტერნეტში
*IGN Listing for R&D2 

## სქოლიო
კატეგორია:Nintendo-ს დივიზიები და შვილობილი კომპანიები
კატეგორია:გაუქმებული ვიდეო თამაშების კომპანიები
კატეგორია:ვიდეო თამაშების მწარმოებელი კომპანიები
Grand Theft Auto (მრავალმნიშვნელოვანი)

**Grand Theft Auto** შეიძლება აღნიშნავდეს:

*„Grand Theft Auto“ — ვიდეო თამაშების სერია, შექმნილი Rockstar Games-ის მიერ
**„Grand Theft Auto“ (ვიდეო თამაში) — პირველი თამაში Grand Theft Auto-ის სერიიდან, გამოსული 1997 წელს
**„Grand Theft Auto Advance“, ან უბრალოდ ცნობილი როგორც „Grand Theft Auto“ — ვიდეო თამაში, გამოსული 2004 წელს
მრისხანების მტევნები (მრავალმნიშვნელოვანი)

**მრისხანების მტევნები** შეიძლება აღნიშნავდეს:
*მრისხანების მტევნები (რომანი) - ჯონ სტეინბეკის რომანი
*მრისხანების მტევნები (ფილმი) - ჯონ ფორდის ფილმი
ჯერ ბერნსი

**ჯერ იუჯინ ბერნს II** (; დ. 15 ოქტომბერი, 1954) — ამერიკელი მსახიობი. შეასრულა კირკ მორისის როლი ტელესერიალში „ძვირფასი ჯონი“ (), DIA-ის ფსიქიატრის როლი ტელესერიალში „Burn Notice“ და მაფიის შუამავლის როლი — „სამართლიანობაში“ ().

## ფილმოგრაფია 
## რესურსები ინტერნეტში
*
*
*
## სქოლიო 
კატეგორია:დაბადებული 1954
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:ცოცხალი ადამიანები
ლუიზა მარგარეტ პრუსიელი

**ლუიზა მარგარეტ პრუსიელი** (, ; დ. 25 ივლისი, 1860, პოტსდამი, გერმანია — გ. 14 მარტი, 1917, ლონდონი, დიდი ბრიტანეთი) — ჰოენცოლერნთა დინასტიის წარმომადგენელი და პრუსიის პრინცესა. დედოფალ ვიქტორიას უმცროსი ვაჟის, კონაქტის ჰერცოგ არტურის მეუღლე. შვედეთის მეფე კარლ XVI-ისა და დანიის დედოფალ მარგრეტე II-ის დიდი ბებია.

## ბიოგრაფია 
მარცხნივ|მინი|კონაქტის ჰერცოგინია 1908 წელს
ლუიზა მარგარეტი დაიბადა 1860 წლის 25 ივლისს პოტსდამში. იგი იყო პრინც ფრიდრიხ კარლ პრუსიელისა და მისი მეუღლის, პრინცესა მარია ანა ანჰალტ-დესაუელის ასული. მამის მხრიდან იგი პრუსიის მეფე ფრიდრიხ ვილჰელმ III-ის შვილთაშვილი იყო, რის გამოც იგი დაბადებიდანვე პრუსიის პრინცესა იყო.

1879 წლის 13 მარტს იგი ცოლად შერთეს დიდი ბრიტანეთის დედოფალ ვიქტორიას შუათანა ვაჟს, კონაქტისა და სტრეთერნის ჰერცოგ არტურს. მათ ქორწინებას ბრიტანეთისა და გერმანიის სამეფო ოჯახების მრავალი წევრი ესწრებოდა. ჯვრისწერის შემდეგ ლუიზა მარგარეტს კონაქტისა და სტრეთერნის ჰერცოგინიის წოდებები მიენიჭა, რომელთაც იგი გარდაცვალებამდე ფლობდა.

არტურსა და ლუიზას ბედნიერი და ხანგრძლივი ქორწინება ჰქონდათ, რომელშიც ჰერცოგინიამ ორი გოგონა და ერთი ვაჟი გააჩინა. თავისი უფროსი ქალიშვილის ხაზით იგი დიდ ბებიად ერგება შვედეთის მეფე კარლ XVI-სა და დანიის დედოფალ მარგრეტე II-ს.

1911 წლის 13 ოქტომბერს არტური კანადის მეფისნაცვლად დაინიშნა, რის გამოც წყვილი ოტავაში გადასახლდა. რამდენიმეწლიანი ცხოვრების შემდეგ, 1916 წლის 11 ნოემბერს პარლამენტმა ჰერცოგს მეფისნაცვლობა მოუხსნა, ამიტომაც იგი ცოლ-შვილთან ერთად ლონდონში დაბრუნდა.

მათი ბრიტანეთში ჩასვლიდან მალევე ლონდონს გრიპის ეპიდემია მოედო და სულ მალე ლუიზა მარგარეტიც დაავადდა. ექიმებმა მისი გადარჩენა ვერ მოახერხეს და იგი 1917 წლის 14 მარტს, 56 წლის ასაკში გარდაიცვალა ლონდონში. მისი ქმარი მხოლოდ 1942 წელს აღესრულა, თუმცა იგი მეორედ აღარ დაქორწინებულა.

## შვილები 
* მარგარეტი (1882-1920), ცოლად გაჰყვა შვედეთის კრონპრინც გუსტავ ადოლფს (შემდეგში მეფე გუსტავ VI), რომელთანაც შეეძინა ხუთი შვილი, მათ შორის კრონპრინცი გუსტავ ადოლფი და დანიის დედოფალი ინგრიდი;
* არტური (1883-1938), სამხრეთ აფრიკის გენერალ-გუბერნატორი. ცოლად შეირთო თავისი ბიძაშვილი, ფაიფის ჰერცოგინია ალექსანდრა დაფი, რომელთანაც შეეძინა ერთი ვაჟი;
* პატრიცია (1886-1974), ცოლად გაჰყვა სერ ალექსანდერ რამზის, რომელთანაც შეეძინა ერთი ვაჟი.

## ლიტერატურა 
* "Royal Marriage Bells" (PDF), The New York Times, London, 13 March 1879.

კატეგორია:დაბადებული 25 ივლისი
კატეგორია:დაბადებული 1860
კატეგორია:გარდაცვლილი 14 მარტი
კატეგორია:გარდაცვლილი 1917
კატეგორია:ჰოენცოლერნები
კატეგორია:გრიპით გარდაცვლილები
კატეგორია:დედოფალ მარია ლუიზას ორდენის კავალრები
კატეგორია:წმინდა ეკატერინეს ორდენის კავალრები
კატეგორია:ვიქტორიასა და ალბერტის ორდენის კავალრები
ფილ ჯექსონი

**ფილ დუგლას ჯექსონი** (დ. 17 სექტემბერი, 1945) — ყოფილი ამერიკელი კალათბურთელი, მწვრთნელი და  ნაციონალური საკალათბურთო ასოციაციის აღმასრულებელი დირექტორი. ჯექსონმა ნაციონალური საკალათბურთო ასოციაციაში 12 სეზონის განმავლობაშ ითამაშა როგორც მოთამაშემ და ნიუ იორკ ნიქსთან ერთად ორჯერ, 1970 და 1973 წლებში, გახდა ნაციონალური საკალათბურთო ასოციაციის ჩემპიონი. 1989 წლიდან 1998 წლამდე იყო ჩიკაგო ბულზის მთავარი მწვრთნელი, სადაც მაიკლ ჯორდანთან და სკოტი პიპენთან ერთად 1991-1993 წლებშ და 1996-1998 წლებში გახდა ნაციონალური საკალათბურთო ასოციაციის ჩემპიონი, ხოლო 1999-დან 2004 წლამდე და 2005-დან 2011 წლამდე იყო ლოს-ანჯელეს ლეიკერსის მთავარი მწვრთნელი, სადაც 5-ჯერ გახდა ნაციონალური საკალათბურთო ასოციაციის ჩემპიონი და 11-ჯერ მოგებული ჩემპიონატით იგი რეკორდსმენია ნაციონალური საკალათბურთო ასოციაციის ისტორიაში, ხოლო მეორე ადგილზე ბოსტონ სელტიქსის მთავარი მწვრთნელი Red Auerbach-ია 9 ჩემპიონობით. ფილ ჯექსონს, სათამაშო ტაქტიკის ("Triangle offense") და მისი აღმოსავლური ფილოსოფიისადმი დამოკიდებულების გამო მეტსახელი „ძენ მასტერი“ შეარქვეს.

## სქოლიო
კატეგორია:დაბადებული 17 სექტემბერი
კატეგორია:დაბადებული 1945
კატეგორია:ამერიკელი კალათბურთელები
კატეგორია:ნაციონალური საკალათბურთო ასოციაციის კალათბურთელები
კატეგორია:კალათბურთის დიდების დარბაზის წევრები
კატეგორია:ცოცხალი ადამიანები